તેના એન્જિનમાં બોક્સરનો ઉપયોગ કરાયો છે. સીટ અને ફ્રેમ ફાઇબરની બનાવામાં આવશે. આ સેલ્ફ બેલેન્સીંગ બાઇક એક્સીડન્ટના સમયે પણ પૂરેપૂરો સાથ આપશે. ડીજીટલ યુગનો પૂરેપૂરો અનુભવ આ બાઇક રાઇડરને કરાવશે. આ અંગે વાત કરતા બીએમડબ્લયુના ડિઝાઇન ડિરેક્ટર એડગર હેનરીચે જણાવ્યું હતું કે, સામાન્ય રીતે જ્યારે આપણે બાઇક ડીઝાઇનીંગની વાત કરીએ ત્યારે આવનારા 5કે 10 વર્ષને ધ્યાનમાં લેવામાં આવે છે પણ આ બાઇક આગામી 30 વર્ષને ધ્યાનમાં રાખીને ડિઝાઇન કરવામાં આવી છે. આ બાઇક ચલાવતી વખતે હેલ્મેટ પહેરવાની જરૂર નથી પણ આ બાઇક રસ્તાની વચ્ચે આવનારી અડચણો વિષે રાઇડરને પહેલાથી માહિતગાર કરી દેશે. તેના માટે એક ખાસ વાઇઝર રાઇડરે પહેરવાનું રહેશે. જે ચાર ભાગમાં વહેંચાયેલુ હશે. જો રાઇડર તેમાં ઉપરની સાઇડ દેખશે તો તેને પાછળનો ભાગ દેખાશે જેથી પાછળના વાહન કઇ તરફ આવી રહ્યુ છે તેની પણ માહિતી મળશે. જે કારમાં આવતી રીયર કેમેરા સીસ્ટમની જેમ કરશે.